stanford-oval/wikipedia huggingface dataset:
Australia yleisurheilun maailmanmestaruuskilpailuissa
Australian MM-mitalit kisoittain

| Kisavuosi ja -paikka>  | Miehet> Kulta | Miehet> Hopea | Miehet> Pronssi | Naiset> Kulta | Naiset> Hopea | Naiset> Pronssi | Yhteensä> Kulta | Yhteensä> Hopea | Yhteensä> Pronssi | Yhteensä | Yhteensä> Sijoitus mitalitilastossa |
| --- | --- | --- | --- | --- | --- | --- | --- | --- | --- | --- | --- |
| 1983 Helsinki | 1 | 0 | 0 | 0 | 0 | 0 | 1 | 0 | 0 | 1 | 11. |
| 1987 Rooma | 0 | 0 | 0 | 0 | 2 | 0 | 0 | 2 | 0 | 2 | 16. |
| 1991 Tokio | 0 | 0 | 0 | 0 | 0 | 0 | 0 | 0 | 0 | 0 | – |
| 1993 Stuttgart | 0 | 0 | 0 | 0 | 1 | 0 | 0 | 1 | 0 | 1 | 23. |
| 1995 Göteborg | 0 | 1 | 0 | 0 | 0 | 1 | 0 | 1 | 1 | 2 | 27. |
| 1997 Ateena | 0 | 0 | 2 | 1 | 1 | 0 | 1 | 1 | 2 | 4 | 13. |
| 1999 Sevilla | 0 | 1 | 0 | 1 | 0 | 2 | 1 | 1 | 2 | 4 | 15. |
| 2001 Edmonton | 1 | 0 | 1 | 0 | 0 | 1 | 1 | 0 | 2 | 3 | 18. |
| 2003 Pariisi | 0 | 0 | 0 | 1 | 0 | 0 | 1 | 0 | 0 | 1 | 14. |
| 2005 Helsinki | 0 | 0 | 1 | 0 | 0 | 0 | 0 | 0 | 1 | 1 | 34. |
| 2007 Osaka | 1 | 0 | 0 | 1 | 0 | 0 | 2 | 0 | 0 | 2 | 7. |
| 2009 Berliini | 1 | 0 | 2 | 1 | 0 | 0 | 2 | 0 | 2 | 4 | 11. |
| 2011 Daegu | 0 | 2 | 0 | 1 | 0 | 0 | 1 | 2 | 0 | 3 | 9. |
| 2013 Moskova | 0 | 1 | 0 | 0 | 2 | 0 | 0 | 3 | 0 | 3 | 20. |
| 2015 Peking | 0 | 2 | 0 | 0 | 0 | 0 | 0 | 2 | 0 | 2 | 20. |
| 2017 Lontoo | 0 | 0 | 0 | 1 | 1 | 0 | 1 | 1 | 0 | 2 | 11. |
| 2019 Doha | 0 | 0 | 0 | 1 | 0 | 0 | 1 | 0 | 0 | 1 | 17. |
| 2022 Eugene | 0 | 0 | 0 | 2 | 0 | 1 | 2 | 0 | 1 | 3 | 6. |
| 2023 Budapest | 0 | 0 | 1 | 1 | 2 | 2 | 1 | 2 | 3 | 6 | 12. |
| Yhteensä | 4 | 7 | 7 | 11 | 9 | 7 | 15 | 16 | 14 | 45 | 13. |
Australian MM-mitaliurheilijat

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Sally Pearson | 2 | 1 | 0 | 3 | 2011–2017 |
| Cathy Freeman | 2 | 0 | 1 | 3 | 1995–1999 |
| Jana Rawlinson | 2 | 0 | 0 | 2 | 2003–2007 |
| Kelsey-Lee Barber | 2 | 0 | 0 | 2 | 2019–2022 |
| Dmitri Markov | 1 | 1 | 0 | 2 | 1999–2001 |
| Dani Stevens | 1 | 1 | 0 | 2 | 2009–2017 |
| Eleanor Patterson | 1 | 1 | 0 | 2 | 2022–2023 |
| Nina Kennedy | 1 | 0 | 1 | 2 | 2022–2023 |
| Robert de Castella | 1 | 0 | 0 | 1 | 1983 |
| Nathan Deakes | 1 | 0 | 0 | 1 | 2007 |
| Steven Hooker | 1 | 0 | 0 | 1 | 2009 |
| Jared Tallent | 0 | 3 | 0 | 3 | 2011–2015 |
| Kerry Junna-Saxby | 0 | 1 | 1 | 2 | 1987–1999 |
| Steve Brimacombe * | 0 | 1 | 1 | 2 | 1995–2001 |
| Mitchell Watt | 0 | 1 | 1 | 2 | 2009–2011 |
| Debbie Flintoff-King | 0 | 1 | 0 | 1 | 1987 |
| Daniela Costian | 0 | 1 | 0 | 1 | 1993 |
| Paul Henderson * | 0 | 1 | 0 | 1 | 1995 |
| Tim Jackson * | 0 | 1 | 0 | 1 | 1995 |
| Damien Marsh * | 0 | 1 | 0 | 1 | 1995 |
| Joanna Stone | 0 | 1 | 0 | 1 | 1997 |
| Kimberley Mickle | 0 | 1 | 0 | 1 | 2013 |
| Fabrice Lapierre | 0 | 1 | 0 | 1 | 2015 |
| Jemina Montag | 0 | 1 | 0 | 1 | 2023 |
| Melinda Gainsford * | 0 | 0 | 1 | 1 | 1995 |
| Lee Naylor * | 0 | 0 | 1 | 1 | 1995 |
| Renee Poetschka * | 0 | 0 | 1 | 1 | 1995 |
| Steve Moneghetti | 0 | 0 | 1 | 1 | 1997 |
| Tim Forsyth | 0 | 0 | 1 | 1 | 1997 |
| Tatjana Grigorjeva | 0 | 0 | 1 | 1 | 1999 |
| Bronwyn Eagles | 0 | 0 | 1 | 1 | 2001 |
| Adam Basil * | 0 | 0 | 1 | 1 | 2001 |
| Paul Di Bella * | 0 | 0 | 1 | 1 | 2001 |
| Matthew Shirvington * | 0 | 0 | 1 | 1 | 2001 |
| Craig Mottram | 0 | 0 | 1 | 1 | 2005 |
| Joel Milburn * | 0 | 0 | 1 | 1 | 2009 |
| Ben Offereins * | 0 | 0 | 1 | 1 | 2009 |
| John Steffensen * | 0 | 0 | 1 | 1 | 2009 |
| Tristan Thomas * | 0 | 0 | 1 | 1 | 2009 |
| Sean Wroe * | 0 | 0 | 1 | 1 | 2009 |
| Mackenzie Little | 0 | 0 | 1 | 1 | 2023 |
| Nicola Olyslagers | 0 | 0 | 1 | 1 | 2023 |
| Kurtis Marschall | 0 | 0 | 1 | 1 | 2023 |
*) Ei henkilökohtaisia mitaleja
Aiheesta muualla

Australia at the Games – World Championships Australian Athletics (englanniksi)
STS-118

STS-118-lennon tunnus. Tunnus kuvaa Kansainvälisen avaruusaseman rakentamista ja avaruuslentotietämyksen lisäämistä.
STS-118 oli 119. Nasan avaruussukkulalento. Se lennettiin Endeavour-avaruussukkulalla ja oli Endeavourin ensimmäinen sukkulalento sitten 22. marraskuuta 2002. STS-118-tehtävä oli avaruushallinnon 22. ja Endeavourin ensimmäinen sukkulalento Kansainväliselle avaruusasemalle. STS-118 piti alun perin lentää Columbia-avaruussukkulalla. Lennon piti olla sukkulan ensimmäinen vierailu Kansainväliselle avaruusasemalle. Endeavour laukaistiin 8. elokuuta 2007 kello 22.36 (UTC) Kennedyn avaruuskeskuksesta. Avaruussukkula laskeutui Floridaan tiistaina 21. elokuuta kello 19.32 Suomen aikaa.
Kanadan avaruusjärjestön astronautti Dave Williams ensimmäisessä avaruuskävelyssään.
Endeavour kuljetti mukanaan uusia varaosia Kansainväliselle avaruusasemalle. Sukkulan miehistö asensi neljän avaruuskävelyn aikana aseman asennonsäätöön käytettävän uuden gyroskoopin rikkoutuneen tilalle sekä uuden runkoelementin (S5 truss). Lisäksi astronautit säätivät edellisen lennon (STS-117) asentamia aurinkopaneeleja. Sukkulalento jatkoi myös opettaja avaruudessa -ohjelmaa (engl. Educator Astronaut Project). Opettaja-astronauttina sukkulassa lensi Christa McAuliffen varahenkilönä toiminut Barbara Morgan.
Ongelmat laukaisussa

Endeavourin laukaisun jälkeen havaittiin yhdeksän eristepalan irtoaminen sukkulan lisäpolttoainesäiliöstä. Palasista kolme on saattanut osua sukkulaan ja ne tapahtuivat 24, 58 ja 173 sekuntia laukaisun jälkeen. Ennen telakoitumista Endeavour kiersi kierroksen pitkittäisakselinsa ympäri 200 metrin etäisyydeltä ISS:ää. Tämän aikana aseman miehistö kuvasi sukkulan mahdollisten vaurioiden varalta. ISS:n miehistön ottamissa kuvissa paljastui yksi vaurio pohjatiilissä. Vauriota tutkittiin tarkemmin lauantai-illalla (11. elokuuta) suoritetun avaruuskävelyn aikana.
Miehistö

Scott J. Kelly (2. lento) — komentaja
Charles O. Hobaugh (2. lento) — pilotti
Tracy Caldwell (1. lento) — tehtäväspesialisti
Richard Mastracchio (2. lento) — tehtäväspesialisti
Dafydd Williams (2. lento) — tehtäväspesialisti (Kanadan avaruusjärjestö)
Barbara Morgan (1. lento) — tehtäväspesialisti
B. Alvin Drew (1. lento) — tehtäväspesialisti
Lennon miehistö
Salavan

| Salavan ສາລະວັນ |
| --- | --- |

 Sijainti
Valtio:  Laos
Hallinto:  
 – hallinnollinen keskus:  Salavan
Pinta-ala:  10 691 km²
Väkiluku (2015):  396 942
 – väestötiheys:  37,1 as./km²
Salavan (myös Saravane, laoksi ສາລະວັນ) on Laosin provinssi, joka sijaitsee maan eteläosassa. Sen pinta-ala on 10 691 neliökilometriä. Vuoden 2015 väestönlaskennan mukaan maakunnassa asui noin 397 000 asukasta. Maakunnan hallinnollinen keskus on Salavan.
Piirikunnat

Salavan jakautuu kahdeksaan piirikuntaan, jotka toimivat paikallishallinnon alaisuudessa. Ne ovat:
Khongxedone
Lakhonepheng
Lao Ngarm
Salavan
Samuoi
Ta Oi
Toomlarn
Vapy
Saint-Aignan (Loir-et-Cher)

| Saint-Aignan |
| --- | --- |
 Cher-joki ja kunnan keskusta
 vaakuna
 Saint-Aignan
 Koordinaatit: 47°16′10″N, 1°22′36″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Romorantin-Lanthenay
Väkiluku (2010):  3 166
 
 Kunnan kotisivut 
Infobox OKVirheellinen NIMI-arvo: 
Saint-Aignan on kunta Ranskassa Loir-et-Cherin departementissa Centre-Val de Loiren alueella.  Se sijaitsee Cher-joen rannalla. Kaupungissa on keskiaikaisia katuja ja rakennuksia. Niistä merkittävimpiä ovat linna Château de Saint-Aignan ja kirkko Collégiale Saint-Aignan de Saint-Aignan. Alueen vetovoimaisin matkailukohde on vuonna 1980 perustettu eläintarha ZooParc de Beauval.
Aiheesta muualla

Kuvia tai muita tiedostoja aiheesta Saint-Aignan (Loir-et-Cher) Wikimedia Commonsissa
Rudolf von Auerswald

Rudolf von Auerswald vuonna 1862.
Rudolf Ludwig Cäsar von Auerswald (1. syyskuuta 1795 Königsberg – 14. tammikuuta 1866 Berliini) oli saksalainen valtiomies, joka toimi Preussin pääministerinä vallankumousvuoden aikana kesäkuusta syyskuuhun 1848.
Auerswald palveli vuosina 1812–1820 upseerina Preussin armeijassa ja viljeli sen jälkeen suurtilaansa Itä-Preussissa. Hän oli 1824–1834 Heiligenbeilin piirin maaneuvos (landrat), 1838–1842 Königsbergin ylipormestari ja 1842–1848 hallintojohtaja (regierungspräsident) Trierissä, minkä ohella hän kuului Itä-Preussin maakuntapäivien ritarihuoneeseen. Vuoden 1848 maaliskuun vallankumouksen jälkeen liberaalina pidetty Auerswald nimitettiin Itä-Preussin ylipresidentiksi (oberpräsident). Hänet valittiin myös edustajaksi Preussin kansalliskokoukseen ja hän oli kesäkuusta syyskuuhun 1848 maan pää- ja ulkoministerinä. Vallankumousta seuranneen konservatiivisen reaktion vuosina hän oli maapäivien edustajainhuoneen liberaaliin opposition johdossa ja kuului lyhytaikaiseen Erfurtin liiton parlamenttiin.
Auerswald palasi Preussin hallitukseen, kun sijaishallitsijaksi tullut hänen lapsuudenystävänsä, prinssi Vilhelm nimitti hänet vuonna 1858 Karl Anton von Hohenzollern-Sigmaringenin hallitukseen salkuttomaksi ministeriksi. Prinssihallitsija Vilhelmin tuki teki Auerswaldista hallituksen vahvan miehen ja hän yritti uudistaa Preussin sotavoimia. Hallituksen kaaduttua maaliskuussa 1862 Auerswald vetäytyi julkisesta elämästä.
Rudolf von Auerswaldin veli oli Frankfurtin kansalliskokouksen edustajana toiminut kenraalimajuri Hans von Auerswald, jonka vallankumoukselliset surmasivat syyskuussa 1848.
Autiosta talosta löytynyt muistikirja

| Autiosta talosta löytynyt muistikirja> Notebook Found in a Deserted House |
| --- | --- |
 Weird Talesissa julkaistun novellin ensimmäinen sivu.
Alkuperäisteos
Kirjailija:  Robert Bloch
Kuvittaja:  Matt Fox
Kieli:  englanti
Genre:  kauhu, Cthulhu-tarusto
Julkaistu:  Weird Tales, toukokuu 1951
Ulkoasu:  pulp-lehti
Sivumäärä:  14
Suomennos
Suomentaja:  Ulla Selkälä ja Ilkka Äärelä
Kustantaja:  WSOY
Julkaistu:  Musta kivi, 1995
Ulkoasu:  taskukirja
Sivumäärä:  24

Löydä lisää kirjojaKirjallisuuden teemasivulta
Autiosta talosta löytynyt muistikirja on yhdysvaltalaisen jännityskirjailija Robert Blochin kauhunovelli, joka julkaistiin pulp-lehti Weird Talesin toukokuun 1951 numerossa. Se kertoo syrjäisen metsän keskellä asuvasta pienestä pojasta, jonka ympäristössä alkaa tapahtua outoja ja pelottavia asioita.
Juoni

Novelli on nimensä mukaisesti ote autiosta talosta löytyneen muistikirjan sisällöstä. Tarinan kertoja on orpolapsi Willie Osborne, joka viettää ensimmäiset vuotensa isoäitinsä hoidossa. Tämä kertoo Willielle tarinoita ”niistä semmosista”, jotka elivät metsässä ja vuorilla jo ennen intiaanien tuloa.
Isoäidin kuoltua Willie muuttaa Lucy-tätinsä ja Fred-setänsä luo vuorien keskelle. Täti ja setä lukitsevat aina oven yöksi eivätkä koskaan mene metsään pimeällä. Outoa kyllä, metsässä ei ole lainkaan eläimiä. Willie lukee kirjoista ”truideista” ja järkeilee näiden paenneen Amerikkaan jo kauan ennen Kolumbusta ja asettuneen metsään, missä he edelleen harjoittavat pahoja menojaan ja varastavat ihmisten karjaa.
Metsässä leikkiessään Willie kuulee pelottavan äänen. Hän piiloutuu kiven taakse eikä uskalla katsoa äänen suuntaan, mutta hän haistaa kuvottavan hajun ja kuulee oudon kielen sanoja: ”shub nigger ath” ja ”shoggoth”. Maahan jää kymmenittäin sorkanjälkiä sekä limaa, jonka kaltaista nousee myös Fred-sedän ja Lucy-tädin maatilan vanhasta kaivosta. Myöhemmin Willie näkee painajaista sorkanjäljet jättäneestä olennosta.
Pyhäinpäivän lähestyessä oudot tapahtumat jatkuvat. Willien serkku Frank Osborne lähettää kirjeen ja kertoo tulevansa kylään. Fred lähtee hakemaan Frankia rautatieasemalta, mutta hevonen ja vaunut palaavat ilman ohjastajaa. Kuluu muutama päivä, ja pyhäinpäivänä myös Lucy katoaa.
Willie päättää kävellä sivistyksen pariin, mutta törmää mieheen, joka väittää olevansa Osborne-serkku ja kertoo myöhästyneensä yllättävien kiireiden vuoksi. Willie selittää ahdinkonsa, mutta mies tuntuu olevan asiasta tietoinen jo valmiiksi. Tämä myös väittää olevansa Arkhamista, vaikka Willie tietää todellisen serkkunsa asuvan Kingsportissa. Postivaunujen saapuessa Osborne-serkuksi tekeytynyt mies käskee Willien sisälle ja väittää postimies Pritchettille, ettei Willie ole kotona. Willie juoksee ulos ja Pritchett lupaa viedä hänet kaupunkiin. Osborne-serkku sanoo Willien tekevän pahan virheen mutta perääntyy, kun Pritchett uhkaa häntä aseella.
Illan pimetessä Pritchett ja Willie lähtevät matkaan. Willie kertoo hiljattaisista tapahtumista ja kysyy Pritchettiltä, tietääkö tämä mikä shoggoth on. Silloin metsätielle ilmestyy musta, hirviömäistä puuta muistuttava olento. Se surmaa Pritchettin, mutta Willie pakenee metsään. Hän saapuu aukiolle, missä hän näkee ”truidien” uhraavan karjaa sekä ison kiven, jossa on kaksi isoa mustaa painaumaa. Willie juoksee takaisin setänsä ja tätinsä talolle, salpaa ovet ja alkaa kirjoittaa kokemuksiaan muistikirjaan.
Seuraavana päivänä Willie näkee ulkona Osborne-serkun ja kuulee tämän puhuvan maatilan likaantuneesta kaivosta. Willie tajuaa sen olevan käytävä aliseen maailmaan, missä ”truidit” elävät. Ulkoa kuuluu myös outoa kurnutusta ja surinaa, ja illan hämärtyessä piirittäjät yrittävät murtautua sisään. Willie tajuaa kiveen jääneiden painaumien olleen jättiläismäisten sormien jättämät jäljet. Viimeiset muistikirjaan kirjoitetut sanat ovat: ”Ovi antaa kohta perik—”.
Kirjoittaminen ja julkaisu

Robert Bloch aloitti vuonna 1933 kirjeenvaihdon kauhukirjailija H. P. Lovecraftin kanssa. Lovecraftin kannustamana hän alkoi itsekin kirjoittaa weird fictionia, ja vuosina 1935–1952 häneltä julkaistiin Weird Talesissa ja muissa pulp-lehdissä 85 novellia. Varsinkin alkuvuosien tarinat olivat vahvan Lovecraft-vaikutteisia ja niissä oli usein viittauksia Cthulhu-tarustoon. Bloch itse piti varhaisia Lovecraft-pastissejaan amatöörimäisinä, ja 1930-luvun jälkeen hän kirjoitti Cthulhu-kertomuksia vain harvoin.
”Autiosta talosta löytynyt muistikirja” oli Blochin paluu lajityypin pariin. Se julkaistiin Weird Talesin toukokuun 1951 numerossa. Novellin miljöö on Lovecraft-vaikutteinen, mutta kertomuksesta puuttuvat Cthulhu-pastisseille ominainen vanhahtavien ja harvinaisten sanojen vyörytys sekä näennäistieteellinen kirjoitustyyli. Sen sijaan tarina on kerrottu lapsen näkökulmasta ja siinä on tahallisia kirjoitusvirheitä. Druidien ja puumaisten shoggothien teema muistuttaa Blochin aiempaa novellia ”The Druidic Doom” (Weird Tales, huhtikuu 1936). Lapsen päiväkirjaan perustuva kerronta taas muistuttaa Arthur Machenin novellia ”Valkea väki” (1904).
Vastaanotto

Weird Talesin kirjepalstalla newyorkilainen Winchell Graff kiitti ”Autiosta talosta löytynyttä muistikirjaa” Blochin siihen mennessä parhaaksi novelliksi ja kuvaili kertomuksen tunnelmaa ”todella hyytäväksi”. ”En koskaan ollut ajatellut, että lovecraftilainen mythos-tarina voisi olla niin tehokas, vaikka sitä ei kirjoitettaisi saivartelevalla, näennäisoppineella tyylillä!” Robert M. Pricen mukaan kertomuksen teho perustuu sen nuoreen kertojahahmoon ja pidättyväiseen tyyliin, sillä lukija tietää ja ymmärtää päähenkilöä enemmän, mikä tuo novelliin ”pahaenteistä ironiaa”.
”Autiosta talosta löytynyt muistikirja” oli ensimmäinen Cthulhu-novelli, jonka nuori Ramsey Campbell luki. Blochin tarina innoitti Campbellin varhaisen novellin ”The Hollow in the Woods”, joka julkaistiin Crypt of Cthulhu -lehden 50. numerossa.
Blochin puumaiset shoggothit innoittivat Ctulhun kutsu -roolipelin ”mustat jälkeläiset” (Dark Young), jotka ovat Shub-Niggurathin epiteetissä ”metsän musta pukki jolla on tuhat lasta” mainittu jälkikasvu. Shoggothit on roolipelissä tulkittu eri olennoiksi.
Salolampi

Salolampi on Pohjois-Minnesotassa toimiva suomen kielen leirikeskus, jossa järjestetään leiritoimintaa niin lapsille ja nuorille kuin aikuisillekin vuoden ympäri. Suurin osa leiriläisistä on juuriltaan suomalaisia, mutta joukossa on amerikansuomalaisten lisäksi myös muita suomen kielestä ja kulttuurista kiinnostuneita.
Salolampi on osa Concordia Language Villages -organisaatiota, joka taas toimii Concordia Collegen alaisena. Kielikylien tärkeimpänä opetusmetodina on kielikylpy, mistä johtuen Salolammellakin käytetään mahdollisuuksien mukaan vain suomen kieltä.
Aiheesta muualla

Concordia Language Villages
SS Exodus

SS Exodus Haifan satamassa
SS Exodus on kuuluisa höyrylaiva, joka lähti Ranskasta 11. heinäkuuta 1947 kohti Brittiläisen mandaatin Palestiinan Haifan satamaa mukanaan 4 515 juutalaispakolaista. Leon Uris kirjoitti laivan tarinasta romaanin Exodus (1958), joka sovitettiin elokuvaksi 1960.
Taustaa

1930- ja 1940-lukujen juutalaisvainoista selvinneet juutalaispakolaiset, joista monet olivat eläneet Euroopan sodanjäkeisillä piikkilanka-aidoin ympäröidyillä pakolaisleireillä, olivat ottaneet päämääräkseen asettua asumaan Israeliin, juutalaisten Luvattuun maahan, joka oli itsenäistymäisillään.
Laiva valmistui vuonna 1927 Yhdysvalloissa. Se oli alkuperäiseltä nimeltään SS President Warfield, ja se oli liikennöinyt Virginian Norfolkin ja Marylandin Baltimoren välillä kuljettaen matkustajia ja rahtia. Toisessa maaillmansodassa alus palveli USA:n merivoimia ja Royal Navya.
Matka Palestiinaan

11. syyskuuta 1946 juutalainen puolisotilaallinen järjestö Haganah osti laivan sen agenttina toimineen Potomack Shipwrecking Co:n avustuksella tarkoituksenaan kuljettaa juutalaispakolaisia laittomasti Palestiinaan osana niin kutsuttu Aliyah Bet -operaatiota. Laiva lähti 11.7.1947 Sèten satamasta läheltä Marseillea Hondurasin lipun alla ilmoittaen suunnakseen Istanbulin Turkissa.
SS Exodusta kuitenkin seurasivat Kuninkaallisen laivaston alukset ja lentokone, kunnes ne lopulta pysäyttivät sen 18. marraskuuta 1947 kansainvälisellä aluevedellä 40 kilometrin päässä Palestiinan rannikosta. Brittiläisten sotilaat hyökkäsivät laivaan. Neljä ihmistä kuoli ja laiva pakotettiin Haifan satamaan, josta matkustajat siirrettiin vankilaivoilla ensin Ranskaan ja myöhemmin Lyypekkiin. Siellä juutalaispakolaiset siirrettiin pakolaisleirille Britannian hallinnoimalle alueelle Saksassa.
Aiheesta muualla

Kuvia tai muita tiedostoja aiheesta SS Exodus Wikimedia Commonsissa
Saksan Grand Prix 1968

Pedro Rodríguez BRM:llään Saksan Grand Prix'n harjoituksissa 1968
Saksan Grand Prix 1968 oli Formula 1 -sarjan osakilpailu, joka ajettiin 4. elokuuta 1968 Nürburgringin radalla. Kilpailun voitti Jackie Stewart, jolle voitto oli kauden toinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 6 |  Jackie Stewart | Matra-Ford | 14 | 2:19.03,2 | 6 | 9 |
| 2 | 3 |  Graham Hill | Lotus-Ford | 14 | + 4.03,2 | 4 | 6 |
| 3 | 5 |  Jochen Rindt | Brabham-Repco | 14 | + 4.09,4 | 3 | 4 |
| 4 | 9 |  Jacky Ickx | Ferrari | 14 | + 5.55,2 | 1 | 3 |
| 5 | 4 |  Jack Brabham | Brabham-Repco | 14 | + 6.21,1 | 15 | 2 |
| 6 | 10 |  Pedro Rodríguez | BRM | 14 | + 6.25,0 | 14 | 1 |
| 7 | 1 |  Denny Hulme | McLaren-Ford | 14 | + 6.31,0 | 11 |   |
| 8 | 22 |  Piers Courage | BRM | 14 | + 7.56,4 | 8 |   |
| 9 | 14 |  Dan Gurney | Eagle-Weslake | 14 | + 8.13,7 | 10 |   |
| 10 | 18 |  Hubert Hahne | Lola-BMW | 14 | + 10.11,4 | 18 |   |
| 11 | 21 |  Jackie Oliver | Lotus-Ford | 13 | + 1 krs. | 13 |   |
| 12 | 17 |  Kurt Ahrens Jr. | Brabham-Repco | 13 | + 1 krs. | 17 |   |
| 13 | 2 |  Bruce McLaren | McLaren-Ford | 13 | + 1 krs. | 16 |   |
| 14 | 11 |  Richard Attwood | BRM | 13 | + 1 krs. | 20 |   |
| Kesk. | 8 |  Chris Amon | Ferrari | 11 | Onnettomuus | 2 |   |
| Kesk. | 12 |  Jean-Pierre Beltoise | Matra | 8 | Onnettomuus | 12 |   |
| Kesk. | 16 |  Jo Siffert | Lotus-Ford | 6 | Sytytys | 9 |   |
| Kesk. | 19 |  Lucien Bianchi | Cooper-BRM | 6 | Polttoainevuoto | 19 |   |
| Kesk. | 7 |  John Surtees | Honda | 3 | Sytytys | 7 |   |
| Kesk. | 20 |  Vic Elford | Cooper-BRM | 0 | Onnettomuus | 5 |   |
Muuta

Nopein kierros: Jackie Stewart 9'36.000
Angel

Angel(s) voi tarkoittaa:
Henkilöt

Anja Angel (1939–2020), suomalainen toimittaja ja kirjailija
Asher Angel (s. 2002), yhdysvaltalainen näyttelijä.
Ayana Angel (s. 1975), yhdysvaltalainen pornonäyttelijä ja malli
Buck Angel (s. 1972), yhdysvaltalainen pornonäyttelijä
Criss Angel (oik. Christopher Nicholas Sarantakos, s. 1967), yhdysvaltalainen muusikko, taikuri, illusionisti ja televisio-ohjaaja
Daniel M. Angel (1911–1999), brittiläinen elokuvaohjaaja
Eve Angel (s. 1983), unkarilainen pornonäyttelijä ja malli
Jack Angel (1930–2021), yhdysvaltalainen ääninäyttelijä ja DJ
Jimmie Angel (1899–1956), yhdysvaltalainen lentäjä
Juan Pablo Ángel (s. 1975), kolumbialainen jalkapalloilija
Jo Angel (oik. Jonnaemilia Kärkkäinen, s. 1982), suomalainen laulaja, säveltäjä ja sanoittaja
Marc Angel (s. 1963), luxemburgilainen poliitikko ja europarlamentaarikko
Maantieteelliset kohteet

Angelin putoukset (Salto Angel), maailman korkein vesiputous Venezuelassa
Angeli, kylä Inarissa
Elokuvat

Angel (vuoden 1937 elokuva), yhdysvaltalainen komediadraamaelokuva, jonka on ohjannut Ernst Lubitsch ja jonka pääosassa näyttelee Marlene Dietrich
Angel (vuoden 1966 elokuva), lyhyt fiktio
Angel (vuoden 1982 elokuva), irlantilainen draamaelokuva, ohjannut Neil Jordan
Angel (vuoden 1984 elokuva), ohjannut Robert Vincent O'Neil
Angel (vuoden 2007 elokuva), brittiläinen draamaelokuva, ohjannut François Ozon
Televisio

Angel (televisiosarja), vuosina 1999-2004 tuotettu yliluonnollinen draama
Kirjallisuus

Angel, Elizabeth Taylorin romaani vuodelta 1957
Angel, U-Jinin mangateos
Angel: After the Fall, Angel-televisiosarjaan perustuva sarjakuva
Angels: God's Secret Agents, Billy Grahamin kirja
Angel, Cliff McNishin romaani
D.N.Angel, Yukiru Sugisakin piirtämä manga
Muoti

Victoria's Secret Angels
Musiikki > Esiintyjät

Angel (laulaja)
Angel (yhtye), yhdysvaltalainen rockyhtye
The Angels, yhdysvaltalainen tyttöryhmä
The Angels (australialainen yhtye)
All Angels, brittiläinen yhtye
Angelit, saamelainen yhtye
Musiikki > Albumit

Angel (Angelin albumi)
Angel (Ma-V-Ellen albumi)
Angel (Ohio Playersin albumi)
Angels (albumi), The 69 Eyesilta
Angels E.P., Whiskeytownilta
Musiikki > Kappaleet

"Angel", a-han kappale
"Angel", Aerosmithin kappale
"Angel", Akonin kappale
"Angel", Natasha Bedingfieldin kappale
"Angel", Alijca Boratynin kappale
"Ángel", Belinda Peregrínin kappale
"Angel", Chiaran kappale
"Angel", The Corrsin kappale
"Angel", Eurythmicsin kappale
"Angel", Fleetwood Macin kappale
"Angel", Fra Lippo Lippin kappale
"Angel", Aretha Franklinin kappale
"Angel", Jimi Hendrixin kappale
"Angel", Madonnan kappale
"Angel", Sarah McLachlanin kappale
"Angel", Mika Newtonin kappale
"Angel", Pharrellin kappale
"Angel", Shaggyn kappale
"Angel", Jon Secadan kappale
"Angel", Two Trickyn kappale
"Angel", Kate Voegelen kappale
"Angel", Angela Winbushin kappale
"Angels", Diddyn kappale
"Angels", Amy Grantin kappale
"Angels", The Tea Partyn kappale
"Angels", Robbie Williamsin kappale
"Angels", Within Temptationin kappale
Musiikki > Yritykset ja yhteisöt

Angel Academy of Art, taidekoulu Firenzessä
Angel Records, levy-yhtiö vuodesta 1953
Angel Studios, nykyinen Rockstar San Diego, pelinkehitysstudio
Angels, vuonna 1996 suljettu yökerho
Angels Jeanswear, farkkubrändi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Angel”, voi hakea sivunnimihaulla, laajalla sivunnimihaulla tai tekstihaulla.
Saksan Grand Prix 1961

Stirling Moss matkalla kohti kilpailun voittoa.
Saksan Grand Prix 1961 oli Formula 1 -sarjan historian sadas osakilpailu, joka ajettiin 6. elokuuta 1961 Nürburgringin radalla. Kilpailun voitti Stirling Moss, jolle voitto oli kauden toinen.